PetriKrust

En Petrikrust, superheroi del Club Super3

El **Petrikrust** va ser el primer superheroi del Club Súper 3 durant la primera etapa. S'encarregava de defensar el Club Super3 dels atacs de la Ruïnosa i del Megazero. A més a més, també s'encarregava d'anunciar els "Superquè de la quinzena" i de la relació amb els dibuixos animats.

## Biografia

**La Festa dels Súpers 2001 - La Petrifesta**

El Petri va desaparèixer l'octubre de 2001 segrestat pel Megazero després d'una lluita fratricida entre els dos amb l'ajuda (poc útil) dels Petriclons. Durant la festa dels súpers d'aquell any, els súpers van haver de dibuixar petriclons per ajudar a salvar en Petri. D'aquesta amalgama, en va apareixer una "boira" que, la Bibiana, va fer passar per les barres de color de la carta d'adjust. D'aquí, en va aparèixer en PetriKrust: un nou personatge que conservava característiques de tots els petriclons.

**Centenari de Verdaguer**

La Bibiana, en Lèmak i en PetriKrust van voler celebrar com pertocava el centenari de Mossèn Cinto de Verdaguer. No obstant, en Megazero els va segrestar i els va capturar en les lletres del poeta. Al final, però, van aconseguir poder-ne escapar i celebrar l'efemèride.

**Clínica de Bellesa de la Ruïnosa Gratandós**

Durant el primer trimestre del 2003 en "PetriKrust" va ser enredat per la Ruïnosa. Ella se'l va endur a la sala d'operacions de la seva clínica de bellesa. Un cop allà, el va adormir i li va prendre la Krustiola. La Ruïnosa el volia operar, posar-li un nas de porc... Per sort, a mitja operació, en Krust va poder fugir-ne però un xic canviat.

## Etimologia del nom

El seu nom prové d'unir Petri i Krust, el segon acabaria siguent el seu nom definitiu.

## Vestimenta

Semblant al Petri però amb un aspecte més modern. A diferència d'aquest, va canviar en tres ocasions de vestit. Cada cop s'assemblava més al Petri, ja que en cada muda va anar predominant més el color groc. A diferència del Petri no vestia una granota; portava un vestit compost de diversos elements. Aquests sempre eren de colors negre i groc. També portava un casc d'estil diferent al del petri: de color negre i amb alguns detalls grocs. Seguia lluint ulleres de sol però d'un estil més modern i va seguir pintant-se les dues ratlles vermelles sota d'aquestes.

## Instruments

* **Krustiola:** La Krustiola era l'arma definitiva d'en PetriKrust, llençava rajos que podien vencer en Megazero i la Ruïnosa.
* **Krustimàtic:** Amb la transformació de Petri a PetriKrust, aquest va perdre el Petrifax. No obstant, va adquirir el Krustimàtic en el seu lloc. Aquest era capaç de facilitar-li qualsevol mena d'objecte que pogués necessitar.

## Manera de parlar

Parlava utilitzant sinònims i, al principi, seguia utilitzant el prefix "petri", però aviat en va perdre la costum. De la mateixa manera, el seu nom va simplificar-se a Krust. Posteriorment, i de manera molt esporàdica, utilitzava paraules amb el prefix "krusti-" com: Krustillons, Krustilleres, krustillamps, etc.

## Poders

* **Volar:** Gràcies a la Krustiola en PetriKrust podia volar com un avió.
* **Rajos:** amb l'ajuda de la Krustiola, en PetriKrust podia llençar rajos que l'ajudaven a vèncer els seus enemics.